title: A Tanács (EU) 2018/538 határozata (2017. december 7.) az Európai Unió és az Amerikai Egyesült Államok közötti NAT-I-9406 együttműködési megállapodás 1. módosításának az Unió nevében történő aláírásáról és az ideiglenes alkalmazásáról

text:
               6.4.2018

               HU

               Az Európai Unió Hivatalos Lapja

               L 90/1

         A TANÁCS (EU) 2018/538 HATÁROZATA
   (2017. december 7.)
   az Európai Unió és az Amerikai Egyesült Államok közötti NAT-I-9406 együttműködési megállapodás 1. módosításának az Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződés 100. cikkének (2) bekezdésre, összefüggésben 218. cikke (5) és (7) bekezdésével,
   tekintettel az Európai Bizottság javaslatára,
   mivel:

               (1)

               A Bizottságnak a tárgyalások megkezdésére való felhatalmazásáról szóló, 2017. május 8-i tanácsi határozattal összhangban, a Bizottság az Unió nevében tárgyalásokat folytatott az Amerikai Egyesült Államok és az Európai Unió közötti NAT-I-9406 együttműködési megállapodás módosításáról (1) (a továbbiakban: NAT-I-9406 együttműködési megállapodás).

               (2)

               Az Európai Unió és az Amerikai Egyesült Államok közötti NAT-I-9406 együttműködési megállapodás 1. módosítását 2017. július 28-án parafálták.

               (3)

               Az 1. módosítást – a hatálybalépéséhez szükséges eljárások befejezéséig – az Unió nevében alá kell írni.

               (4)

               Az 1. módosítást – kiegészítésével együtt – 1. módosítás II.A cikkének megfelelően megkötéséhez szükséges eljárások befejezéséig ideiglenesen alkalmazni kell.

               (5)

               Szükséges a légiforgalmi szolgáltatási rendszerek korszerűsítéséről, a polgári repüléssel kapcsolatos kutatásról és fejlesztésről, valamint a globális interoperabilitásról szóló, az Európai Unió és az Amerikai Egyesült Államok közötti NAT-I-9406A együttműködési megállapodás (a továbbiakban: NAT-I-9406A együttműködési megállapodás) végrehajtásával kapcsolatos irányításban való részvételről eljárási szabályokat lefektetni, amelyet az 1. módosítás kiegészítése tartalmaz, és amely a NAT-I-9406 együttműködési megállapodás helyébe lép

               (6)

               A Szerződés 218. cikkének (7) bekezdésének megfelelően helyénvaló, hogy a Tanács felhatalmazza a Bizottságot a NAT-I-9406A együttműködési megállapodás és azok mellékletei függelékeinek módosításainak a jóváhagyására, valamint további mellékletek és függelékek elfogadására, a Tanács által kijelölt különbizottsággal kellő időben és előzetesen folytatott konzultációt követően,

         ELFOGADTA EZT A HATÁROZATOT:
   1. cikk
   Az Európai Unió és az Amerikai Egyesült Államok közötti NAT-I-9406 együttműködési megállapodás 1. módosításának az Unió nevében történő aláírására a Tanács felhatalmazást ad, feltételezve a szóban forgó módosítás megkötését.
   Az 1. módosítás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje az 1. módosításnak az Unió nevében történő aláírására jogosult személy(eke)t.
   3. cikk
   Az 1. módosítást – kiegészítésével együtt – 1. módosítás II.A cikkének megfelelően a hatálybalépéséhez szükséges eljárások befejezéséig ideiglenesen alkalmazni kell (2).
   4. cikk
   A Tanács által kijelölt különbizottsággal folytatott konzultációt követően a Bizottság meghatározza az Unió által a NAT-I-9406A együttműködési megállapodásnak és mellékleteinek a NAT-I-9406A együttműködési megállapodás III. cikke alapján létrehozott ügyvezető igazgatóságában a következők tekintetében képviselendő álláspontokat:

               a)

               a NAT-I-9406A együttműködési megállapodás további mellékleteinek és a NAT-I-9406A együttműködési megállapodás mellékletei további függelékeinek elfogadása; és

               b)

               a NAT-I-9406A együttműködési megállapodás mellékleteire vonatkozó és ezeknek a mellékleteknek függelékeire vonatkozó módosítások elfogadása.

         5. cikk
   E határozat 4. cikkének sérelme nélkül, a Bizottság a NAT-I-9406A együttműködési megállapodás III., IV., V., VII. és VIII. cikke alapján megfelelő intézkedéseket tehet.
   6. cikk
   Az Uniót a NAT-I-9406A együttműködési megállapodás XI. cikke szerinti konzultációkon a Bizottság képviseli.
   7. cikk
   A Bizottság rendszeresen tájékoztatja a Tanácsot a NAT-I-9406A együttműködési megállapodás végrehajtásáról.
   8. cikk
   Ez a határozat az elfogadásának napján lép hatályba.

      Kelt Brüsszelben, 2017. december 7-én.

            a Tanács részéről

            az elnök

         A. ANVELT

      (1)  Együttműködési megállapodás NAT-I-9406 az Amerikai Egyesült Államok és az Európai Unió között (HL L 89., 2011.4.5., 3. o.).

      (2)  Az 1. módosítás aláírásának dátumát a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2018/539 határozata (2018. március 20.) az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodás megkötéséről

text:
               6.4.2018

               HU

               Az Európai Unió Hivatalos Lapja

               L 90/36

         A TANÁCS (EU) 2018/539 HATÁROZATA
   (2018. március 20.)
   az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (6) bekezdésével,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodást (a továbbiakban: a megállapodás) a (EU) 2017/1792 tanácsi határozattal (2) összhangban 2017. szeptember 22-én, aláírták, figyelemmel annak egy későbbi időpontban történő megkötésére.

               (2)

               A megállapodás megkötése fokozott szabályozási biztonságot fog eredményezni a biztosítókra és viszontbiztosítókra vonatkozó szabályozási kereteknek az Unióban és az Amerikai Egyesült Államokban működő biztosítókra és viszontbiztosítókra történő alkalmazása kapcsán, továbbá a felügyeleti hatóságok között az információcsere terén folytatott együttműködés révén javul a szerződők és egyéb fogyasztók védelme.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodást a Tanács az Unió nevében jóváhagyja (3).
   2. cikk
   A megállapodás 8. cikkében előírt értesítést az Unió nevében a Tanács elnöke teszi meg (4).
   3. cikk
   A megállapodás 7. cikkében meghatározott vegyes bizottságban az Uniót a Bizottság képviseli a Tanács pénzügyi szolgáltatási munkacsoportja álláspontjának megismerését követően, továbbá a Bizottság minden szükséges esetben és legalább évente egyszer tájékoztatja az említett vegyes bizottságot a megállapodás végrehajtása terén elért haladásról.
   4. cikk
   Az Unió által képviselendő álláspontokat a Szerződésekkel összhangban kell elfogadni, így azokat a Tanács fogadja el az Európai Unióról szóló szerződés 16. cikkének (1) bekezdésében vagy az Európai Unió működéséről szóló szerződés 218. cikkének (9) bekezdésében meghatározottak szerint.
   5. cikk
   Ez a határozat az elfogadásának napján lép hatályba.

      Kelt Brüsszelben, 2018. március 20-án.

            a Tanács részéről

            az elnök

         E. ZAHARIEVA

      (1)  2018. március 1-jei egyetértés (a Hivatalos Lapban még nem tették közzé).

      (2)  A Tanács (EU) 2017/1792 határozata (2017. május 29.) az Európai Unió és az Amerikai Egyesült Államok közötti, a biztosításra és a viszontbiztosításra vonatkozó prudenciális intézkedésekről szóló kétoldalú megállapodásnak az Unió nevében történő aláírásáról és ideiglenes alkalmazásáról (HL L 258., 2017.10.6., 1. o.).

      (3)  A megállapodást a HL L 258., 2017.10.6-i számának 4. oldalán hirdették ki az aláírásról és az ideiglenes alkalmazásról szóló határozattal együtt.

      (4)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: Az Európai Központi Bank (EU) 2018/547 határozata (2018. március 27.) a szavatolótőkéről szóló, felhatalmazáson alapuló határozatokat meghozó szervezeti egységek vezetőinek kijelöléséről (EKB/2018/11)

text:
               6.4.2018

               HU

               Az Európai Unió Hivatalos Lapja

               L 90/110

         AZ EURÓPAI KÖZPONTI BANK (EU) 2018/547 HATÁROZATA
   (2018. március 27.)
   a szavatolótőkéről szóló, felhatalmazáson alapuló határozatokat meghozó szervezeti egységek vezetőinek kijelöléséről (EKB/2018/11)
   AZ EURÓPAI KÖZPONTI BANK IGAZGATÓSÁGA,
   tekintettel az Európai Unió működéséről szóló szerződésre,
   tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
   tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
   tekintettel a szavatolótőkéről szóló határozatok meghozatalára vonatkozó hatáskör átruházásáról szóló, 2018. március 15-i (EU) 2018/546 európai központi banki határozatra (EKB/2018/10) (2) és különösen annak 2. cikkére,
   tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (3) és különösen annak 10. cikkére,
   mivel:

               (1)

               Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.

               (2)

               A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak az adott hatáskör-átruházási határozat alapján történő elfogadására.

               (3)

               A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek felhatalmazáson alapuló határozatot meg kell küldeni.

               (4)

               A felügyeleti testület elnökével konzultációra került sor azon szervezeti egységek vezetőit illetően, akikre a szavatolótőkéről szóló határozatok meghozatalára irányuló hatáskört át kell ruházni,

         ELFOGADTA EZT A HATÁROZATOT:
   1. cikk
   A szavatolótőkéről szóló, felhatalmazáson alapuló határozatok
   Az (EU) 2018/546 határozat (EKB/2018/10) 2. cikke szerinti felhatalmazáson alapuló határozatokat a következő szervezeti egységek vezetőinek egyike fogadja el:

               a)

               a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;

               b)

               a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy

               c)

               a főigazgató távollétében a helyettes főigazgató.

         2. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Frankfurt am Mainban, 2018. március 27-én.

            az EKB elnöke

         Mario DRAGHI

      (1)  HL L 141., 2017.6.1., 14. o.

      (2)  Lásd e Hivatalos Lap 105. oldalát.

      (3)  HL L 80., 2004.3.18., 33. o.


title: A Tanács (KKPB) 2018/900 határozata (2018. június 25.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról

text:
               25.6.2018

               HU

               Az Európai Unió Hivatalos Lapja

               LI 160/9

         A TANÁCS (KKPB) 2018/900 HATÁROZATA
   (2018. június 25.)
   a Mianmarral/Burmával szembeni korlátozó intézkedésekről szóló 2013/184/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. április 22-én elfogadta a Mianmarral/Burmával szembeni korlátozó intézkedésekről szóló 2013/184/KKBP határozatot (1).

               (2)

               A Tanács 2018. február 26-án következtetéseket fogadott el, amelyben elítélte a mianmari/burmai katonai és biztonsági erők által elkövetett folyamatos, széles körű és szisztematikus súlyos emberi jogi jogsértéseket. A következtetésekben a Tanács a mianmari/burmai fegyveres erők (Tatmadaw) magas rangú katonatisztjeivel szembeni célzott korlátozó intézkedésekre vonatkozó javaslatok benyújtását kérte.

               (3)

               A Tanács 2018. április 26-án elfogadta a (KKBP) 2018/655 határozatot (2), amely a mianmari/burmai fegyveres erők (Tatmadaw) és határrendészeti erők kötelékébe tartozó bizonyos olyan természetes személyekkel szembeni célzott korlátozó intézkedések jogi keretét biztosítja, akiket felelősség terhel súlyos emberi jogi jogsértésekért, a rászoruló polgári lakosság számára történő humanitárius segítségnyújtás akadályozásáért, valamint állítólagos súlyos emberi jogi jogsértések vagy visszaélések független kivizsgálásának akadályozásáért.

               (4)

               Tekintettel a Mianmarban/Burmában fennálló helyzetre, valamint a mianmari/burmai fegyveres erők (Tatmadaw) és határrendészeti erők egyes részei által elkövetett emberi jogi jogsértésekért való felelősségre, hét személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a 2013/184/KKBP határozat mellékletében foglalt jegyzékébe.

               (5)

               A 2013/184/KKBP határozat mellékletét ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/184/KKBP határozat melléklete az e határozat mellékletében foglaltak szerint módosul.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Luxembourgban, 2018. június 25-én.

            a Tanács részéről

            az elnök

         F. MOGHERINI

      (1)  A Tanács 2013/184/KKBP határozata (2013. április 22.) a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről (HL L 111., 2013.4.23., 75. o.).

      (2)  A Tanács (KKBP) 2018/655 határozata (2018. április 26.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról (HL L 108., 2018.4.27., 29. o.).

      MELLÉKLET
      A természetes és jogi személyeknek, szervezeteknek és szerveknek a 2013/184/KKBP határozat mellékletében foglalt jegyzéke a következő személyekkel egészül ki:

                     „Név

                     Azonosító adatok

                     Indokolás

                     A jegyzékbe vétel időpontja

                     1.

                     Aung Kyaw Zaw

                     Születési idő: 1961. augusztus 20.
                     Útlevélszáma: DM000826
                     Kiállítás napja: 2011. november 22.
                     Lejárat napja: 2021. november 21.
                     Nemzeti személyazonosító szám: BC 17444

                     Aung Kyaw Zaw altábornagy volt a mianmari/burmai fegyveres erők (Tatmadaw) 3. sz. különleges műveletek hivatalának parancsnoka volt 2015 augusztusától 2017 végéig. A 3. sz. különleges műveletek hivatala gyakorolta az ellenőrzést a nyugati parancsnokság felett, és ezzel összefüggésben Aung Kyaw Zaw altábornagyot felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a nyugati parancsnokság ebben az időszakban elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     2.

                     Maung Maung Soe

                     Születési idő: 1964. március
                     Nemzeti személyazonosító szám: Tatmadaw Kyee 19571

                     Maung Maung Soe vezérőrnagy volt a mianmari/burmai fegyveres erők (Tatmadaw) nyugati parancsnokságának parancsnoka volt 2016 októberétől 2017. november 10-ig, és felügyelte a Rakhin államban folytatott katonai műveleteket. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a nyugati parancsnokság ebben az időszakban elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     3.

                     Than Oo

                     Születési idő: 1973. október 12.
                     Nemzeti személyazonosító szám: BC 25723

                     Than Oo dandártábornok a mianmari/burmai fegyveres erők (Tatmadaw) 99. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 99. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     4.

                     Aung Aung

                     Nemzeti személyazonosító szám: BC 23750

                     Aung Aung dandártábornok a mianmari/burmai fegyveres erők (Tatmadaw) 33. könnyűgyalogos hadosztályának a parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 33. könnyűgyalogos hadosztály 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     5.

                     Khin Maung Soe

                     Khin Maung Soe vezérőrnagy a mianmari/burmai fegyveres erők (Tatmadaw) 15. könnyűgyalogos hadosztályának parancsnoka, amelynek az 564. gyalogos zászlóalj is a részét képezi. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 15. könnyűgyalogos hadosztály és különösen az 564. gyalogos zászlóalj 2017 második felében elkövetett. Ezek magukban foglalnak törvénytelen kivégzéseket, szexuális erőszakot, valamint a rohindzsák házainak és épületeinek szisztematikus leégetését.

                     2018.6.25.

                     6.

                     Thura San Lwin

                     Születési idő: 1957

                     Thura San Lwin dandártábornok volt a határrendészeti erők parancsnoka volt 2016 októberétől 2017 októberének elejéig. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a határrendészeti erők az említett időszakban elkövettek. Ezek magukban foglalnak törvénytelen kivégzéseket, valamint a rohindzsák házainak és épületeinek szisztematikus leégetését.

                     2018.6.25.

                     7.

                     Thant Zin Oo

                     Thant Zin Oo a 8. biztonsági rendészeti zászlóalj parancsnoka. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhjan államban élő rohindzsa népességgel szemben a 8. biztonsági rendészeti zászlóalj 2017 második felében elkövetett. A súlyos emberi jogi jogsértések magukban foglalnak törvénytelen kivégzéseket, valamint a rohindzsák házainak és épületeinek szisztematikus leégetését. Ezen jogsértések elkövetésére a mianmari/burmai fegyveres erők (Tatmadaw) 33. könnyűgyalogos hadosztályával együtt és annak közvetlen támogatásával, Aung Aung dandártábornok vezetésével került sor. Ezért Thant Zin Oo összefüggésbe hozható a jegyzékben szereplő Aung Aung dandártábornokkal.

                     2018.6.25.”


title: A Tanács (EU) 2018/1215 határozata (2018. július 16.) a tagállamok foglalkoztatáspolitikáira vonatkozó iránymutatásokról

text:
                  5.9.2018

                  HU

                  Az Európai Unió Hivatalos Lapja

                  L 224/4

         A TANÁCS (EU) 2018/1215 HATÁROZATA
         (2018. július 16.)
         a tagállamok foglalkoztatáspolitikáira vonatkozó iránymutatásokról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 148. cikke (2) bekezdésére,
         tekintettel az Európai Bizottság javaslatára,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         a Régiók Bizottságával való konzultációt követően”
         tekintettel a Foglalkoztatási Bizottság véleményére (3),
         mivel:

                     (1)

                     A tagállamoknak és az Uniónak az Európai Unióról szóló szerződés 3. cikkében meghatározott, a teljes foglalkoztatottságra és a társadalmi haladásra irányuló célkitűzések megvalósítása érdekében összehangolt stratégia kialakítására kell törekedniük a foglalkoztatás és különösen a szakképzett, képzett és alkalmazkodásra képes munkaerő, valamint a gazdasági változásokra reagálni képes munkaerőpiacok fejlesztése terén. A tagállamoknak közös érdekű ügynek kell tekinteniük a foglalkoztatás előmozdítását, és az ilyen irányú intézkedéseiket a Tanács keretében össze kell hangolniuk a szociális partnerek kötelezettségeire vonatkozó nemzeti gyakorlataik figyelembevétele mellett.

                     (2)

                     Az Uniónak küzdenie kell a társadalmi kirekesztés és a diszkrimináció ellen, és elő kell mozdítania a társadalmi igazságosságot, valamint a férfiak és nők közötti egyenlőséget. A szakpolitikái és tevékenységei meghatározása és végrehajtása során az Uniónak figyelembe kell vennie a foglalkoztatás magas szintjének előmozdítására, a megfelelő szociális védelem biztosítására, a szegénység és a társadalmi kirekesztés elleni küzdelemre, valamint az oktatás és a képzés magas szintjére vonatkozó követelményeket.

                     (3)

                     Az Unió az Európai Unió működéséről szóló szerződés (EUMSZ) rendelkezéseivel összhangban szakpolitikai koordinációs eszközöket alakított ki és alkalmaz a költségvetési, makrogazdasági és strukturális szakpolitikák területén. Ezen eszközök részeként a tagállamok foglalkoztatáspolitikáira vonatkozó jelen iránymutatások, valamint a tagállamok és az Európai Unió gazdaságpolitikáira vonatkozó, az (EU) 2015/1184 tanácsi ajánlásban (4) foglalt átfogó iránymutatások együttesen képezik az Európa 2020 stratégia végrehajtására vonatkozó integrált iránymutatásokat. Ezek iránymutatásul szolgálnak a tagállamok és az Unió szakpolitikáinak végrehajtásához, tükrözve a tagállamok közötti kölcsönös függőséget. Az így létrejött, összehangolt európai és nemzeti szakpolitikákból és reformokból álló csomagnak a gazdasági és szociálpolitikai intézkedések megfelelő átfogó együttesét kell képeznie, amelynek pozitív mérlegű tovagyűrűző hatásokat kell elérnie.

                     (4)

                     A foglalkoztatáspolitikákra vonatkozó iránymutatások összhangban állnak a Stabilitási és Növekedési Paktummal, a hatályos uniós jogszabályokkal és különböző uniós kezdeményezésekkel, többek között az ifjúsági garancia létrehozásáról szóló 2013. április 22-i tanácsi ajánlással (5), a tartósan munkanélküli személyek munkaerőpiaci integrációjáról szóló 2016 február 15-i tanácsi ajánlással (6), a kompetenciafejlesztési pályákról szóló 2016. december 19-i tanácsi ajánlással (7), valamint a színvonalas és eredményes tanulószerződéses gyakorlati képzés európai keretrendszeréről szóló 2018. március 15-i tanácsi ajánlással (8).

                     (5)

                     Az európai szemeszter átfogó keretbe foglalja a gazdasági, költségvetési, foglalkoztatási és szociális szakpolitikák integrált, többoldalú felügyeletére szolgáló különböző eszközöket, és célja az Európa 2020 stratégia célkitűzéseinek elérése, ideértve a foglalkoztatás, az oktatás és a szegénység csökkentése tekintetében a 2010/707/EU tanácsi határozatban (9) meghatározott célkitűzéseket is. Az európai szemeszter olyan szakpolitikai célkitűzések előmozdítására irányul, mint a beruházások fellendítése, szerkezeti reformok végrehajtása és felelős költségvetési szakpolitikák biztosítása, és emellett 2015 óta folyamatosan zajlik a folyamat megerősítése és egyszerűsítése. Mindenekelőtt nagyobb hangsúlyt kaptak a foglalkoztatási és szociális szempontok, valamint mélyült a tagállamokkal, a szociális partnerekkel és a civil társadalom képviselőivel folytatott párbeszéd.

                     (6)

                     Az Unió gazdasági válságból való kilábalása hozzájárul a kedvező munkaerőpiaci tendenciákhoz, ugyanakkor a gazdasági és társadalmi teljesítmény terén továbbra is jelentős kihívások állnak fenn és számottevő különbségek figyelhetők meg a tagállamok között és azokon belül. A válság a felszínre hozta a tagállamok gazdaságainak és munkaerőpiacainak kölcsönös függőségét. Napjaink legnagyobb kihívása abban áll, hogy biztosítani lehessen, hogy az Unió az intelligens, fenntartható és inkluzív növekedés és a munkahelyteremtés irányába haladjon. Ehhez mind uniós, mind nemzeti szinten az EUMSZ-nek és a gazdasági kormányzásra vonatkozó uniós rendelkezéseknek megfelelő, összehangolt, ambiciózus és hatékony politikai fellépésre van szükség. Az ilyen szakpolitikai fellépés célja többek között az, hogy a kínálati és a keresleti oldali intézkedések ötvözésével fellendítse a beruházásokat, megújítsa a termelékenység, a növekedési teljesítmény, a társadalmi kohézió, a sokkhatásokkal szembeni gazdasági ellenálló képesség fejlesztésére irányuló, a megfelelő sorrendben végrehajtott strukturális reformok iránti elkötelezettséget és ösztönözze a felelősségteljes költségvetési gazdálkodást, ezzel egyidejűleg szem előtt tartva azok foglalkoztatási és szociális hatását is.

                     (7)

                     A munkaerőpiac reformjait, ezen belül a tagállami bérmegállapítási mechanizmusokat a társadalmi párbeszédre vonatkozó nemzeti gyakorlatnak megfelelően kell alakítani, megfelelő lehetőséget hagyva a társadalmi-gazdasági kérdések – többek között a versenyképesség, a munkahelyteremtés, az egész életen át tartó tanulásra és a képzésre vonatkozó szakpolitikák, valamint a reáljövedelmek javítására vonatkozó lehetőségek – átfogó mérlegeléséhez.

                     (8)

                     A tagállamoknak és az Uniónak a gazdasági és pénzügyi válság társadalmi következményeit is kezelniük kell, és arra kell törekedniük, hogy befogadó társadalmat alakítsanak ki, amelyben az emberek képesek az előttük álló változások felmérésére és kezelésére, és mind a társadalomnak, mind a gazdaságnak tevékeny szereplői, amint azt a 2008/867/EK bizottsági ajánlás (10) körvonalazta. Az egyenlőtlenséget és a hátrányos megkülönböztetést orvosolni kell. Egyenlő hozzáférési feltételeket és lehetőségeket kell teremteni mindenkinek, valamint csökkenteni kell a szegénységet és a társadalmi kirekesztettséget (a gyermekek vonatkozásában is), különösen a munkaerőpiac és a szociális védelmi rendszerek hatékony működésének biztosítása és az oktatás/képzés területén meglévő, valamint a munkaerőpiaci részvétel előtt álló akadályok megszüntetése révén, ideértve a kisgyermekkori nevelésbe és gondozásba való beruházást is. Jobban ki kell aknázni a fogyatékossággal élő személyek azon potenciálját, hogy hozzájáruljanak a gazdasági növekedéshez és a társadalmi fejlődéshez. Miközben az Unió munkahelyein új gazdasági és üzleti modellek alakulnak ki, a munkaviszonyok is változóban vannak. A tagállamoknak biztosítaniuk kell, hogy az új munkaformákból eredő munkaviszonyok fenntartsák és erősítsék az európai szociális modellt.

                     (9)

                     Az Európai Parlament, a Tanács és a Bizottság – széles körű nyilvános konzultációt követően – 2017. november 17-én aláírta a szociális jogok európai pillérének intézményközi kihirdetéséről szóló dokumentumot (11). A pillér húsz kulcsfontosságú elvet és jogot határoz meg mint a jól működő és méltányos munkaerőpiacok és jóléti rendszerek alapját. E jogok és elvek három kategóriát alkotnak: esélyegyenlőség és a munkaerőpiacra való belépés, méltányos munkakörülmények, valamint szociális védelem és társadalmi befogadás. A pillér olyan referenciakeretet képez, amelynek segítségével nyomon lehet követni a tagállamok foglalkoztatási és szociális teljesítményét, amellyel ösztönözni lehet a nemzeti szintű reformfolyamatokat, és amely a megújult konvergenciafolyamat iránytűjeként fog szolgálni Európa-szerte. Tekintettel a strukturális politikák összehangolására vonatkozó elvek relevanciájára, a foglalkoztatási iránymutatások összhangban állnak a szociális jogok európai pillérének elveivel.

                     (10)

                     A szociális jogok európai pillérét olyan eredménytábla kíséri, amelynek rendeltetése, hogy – azáltal, hogy követi a tendenciák és teljesítmények alakulását a tagállamokban és értékeli a felfelé irányuló társadalmi-gazdasági konvergencia irányába tett előrehaladást – segítséget nyújtson a pillér végrehajtásának és az elért eredményeknek a nyomon követéséhez. Az elemzés adott esetben részét képezi majd a gazdaságpolitikai koordináció európai szemeszterének.

                     (11)

                     Az integrált iránymutatásokra kell épülnie azoknak az országspecifikus ajánlásoknak, amelyeket a Tanács a tagállamokhoz intézhet. A tagállamoknak teljes mértékben ki kell használniuk az Európai Szociális Alap és egyéb uniós alapok nyújtotta lehetőségeket a foglalkoztatásnak, a társadalmi befogadásnak, a munkaerő továbbképzésének, az egész életen át tartó tanulásnak és az oktatásnak a fejlesztésére, valamint a közigazgatás javítására. Bár az integrált iránymutatások a tagállamoknak és az Uniónak szólnak, végrehajtásuknak valamennyi nemzeti, regionális és helyi hatósággal partnerségben, illetve a parlamentek, a szociális partnerek és a civil társadalom képviselőinek szoros bevonásával kell történnie.

                     (12)

                     A Foglalkoztatási Bizottság és a Szociális Védelmi Bizottság – a Szerződés szerinti megbízatásukkal összhangban – nyomon követik, miként kerül sor a vonatkozó szakpolitikáknak a foglalkoztatáspolitikai iránymutatások fényében történő végrehajtására. Szoros együttműködést kell folytatniuk e bizottságoknak és a Tanács azon egyéb előkészítő szerveinek, amelyek részt vesznek a gazdasági és szociális politikák koordinációjában. Az Európai Parlament, a Tanács és a Bizottság közötti szakpolitikai párbeszédet – különösen a tagállamok foglalkoztatáspolitikáira vonatkozó iránymutatások tekintetében – fenn kell tartani.

                     (13)

                     A szociális védelemmel foglalkozó bizottsággal folytatott konzultációt követően,

               ELFOGADTA EZT A HATÁROZATOT:

            1. cikk
            A Tanács elfogadja a mellékletben szereplő, a tagállamok foglalkoztatáspolitikáira vonatkozó iránymutatásokat. Ezek az iránymutatások az Európa 2020 integrált iránymutatások részét képezik.

            2. cikk
            A tagállamoknak a mellékletben foglalt iránymutatásokat figyelembe kell venniük foglalkoztatáspolitikájukban és reformprogramjaikban, amelyekről az EUMSZ 148. cikke (3) bekezdésének megfelelően be kell számolniuk.

            3. cikk
            Ennek a határozatnak a tagállamok a címzettjei.

            Kelt Brüsszelben, 2018. július 16-án.

                  a Tanács részéről

                  az elnök

               J. BOGNER-STRAUSS

            (1)  A 2018. április 19-i vélemény (a Hivatalos Lapban még nem tették közzé).

            (2)  A 2018. március 14-i vélemény (a Hivatalos Lapban még nem tették közzé).

            (3)  A 2018. május 3-i vélemény (a Hivatalos Lapban még nem tették közzé).

            (4)  A Tanács (EU) 2015/1184 ajánlása (2015. július 14.) a tagállamok és az Európai Unió gazdaságpolitikáira vonatkozó átfogó iránymutatásokról (HL L 192., 2015.7.18., 27. o.).

            (5)  HL C 120., 2013.4.26., 1. o.

            (6)  HL C 67., 2016.2.20., 1. o.

            (7)  HL C 484., 2016.12.24., 1. o.

            (8)  HL C 153., 2018.5.2., 1. o.

            (9)  A Tanács 2010/707/EU határozata (2010. október 21.) a tagállamok foglalkoztatáspolitikáira vonatkozó iránymutatásokról (HL L 308., 2010.11.24., 46. o.).

            (10)  A Bizottság 2008/867/EK ajánlása ( 2008. október 3. ) a munkaerőpiacról kiszorultak aktív befogadásának elősegítéséről (HL L 307., 2008.11.18., 11. o.).

            (11)  HL C 428., 2017.12.13., 10. o.

            MELLÉKLET
            5. iránymutatás: A munkaerő-kereslet fellendítése
            A tagállamoknak elő kell segíteniük minőségi munkahelyek létrehozását, többek között a vállalkozások előtt álló, a munkaerő-felvétellel kapcsolatos akadályok csökkentésével, a felelős vállalkozói tevékenység és a valódi önfoglalkoztatás ösztönzésével és különösen a mikro- és kisvállalkozások létrehozásának és növekedésének támogatásával. Tevékenyen elő kell mozdítaniuk a szociális gazdaság megvalósulását és elő kell segíteniük a szociális innovációt. A tagállamoknak ösztönözniük kell a munka azon innovatív formáit, amelyek minőségi munkalehetőségeket teremtenek.
            Az adóterheket a munka megadóztatásáról más, a foglalkoztatás és a növekedés szempontjából kevésbé káros adózási forrásokra kell áthelyezni, figyelembe véve az adórendszer újraelosztási hatását, ugyanakkor gondoskodva azon bevételek megóvásáról, amelyek a megfelelő szociális védelmi és növekedésserkentő kiadások fedezéséhez szükségesek.
            A tagállamoknak – a szociális partnerek autonómiájának tiszteletben tartásával – ösztönözniük kell olyan átlátható és kiszámítható bérmegállapítási mechanizmusok alkalmazását, amelyek lehetővé teszik a termelékenység alakulásától függő rugalmas bérezést, és tisztességes életszínvonalat lehetővé tevő méltányos béreket biztosítanak. Ezekben a mechanizmusokban figyelembe kell venni a képzettségi szintek különbségeit, valamint az egyes régiók, ágazatok és vállalkozások gazdasági teljesítménye közötti eltéréseket. A nemzeti gyakorlatok tiszteletben tartása mellett a tagállamoknak és a szociális partnereknek megfelelő minimálbér-szinteket kell biztosítaniuk, figyelembe véve azoknak a versenyképességre, a munkahelyteremtésre és a dolgozói szegénységre gyakorolt hatását.
            6. iránymutatás: A munkaerő-kínálat növelése, valamint a munkavállalás, a készségek és a kompetenciák javítása
            A technológiai, környezeti és demográfiai változásokkal összefüggésben a tagállamoknak a szociális partnerekkel együttműködve elő kell mozdítaniuk a termelékenységet és a foglalkoztathatóságot azáltal, hogy megfelelő tudást, készségeket és kompetenciákat kínálnak az emberek munkával töltött életszakasza során, választ adva az aktuális és a jövőbeli munkaerőpiaci igényekre. A tagállamoknak meg kell tenniük a szükséges beruházásokat mind az alap-, mind pedig a továbbképzés terén (egész életen át tartó tanulás). Az oktatási és képzési rendszerek strukturális gyengeségeinek kezelése, valamint a minőségi és inkluzív oktatás, képzés és egész életen át tartó tanulás biztosítása érdekében együtt kell működniük a szociális partnerekkel, az oktatási és képzési szolgáltatókkal, a vállalkozásokkal és más érdekelt felekkel. Törekedniük kell annak biztosítására, hogy pályamódosítás esetén lehetőség legyen a képzési jogosultságok átvitelére. Ez várhatóan lehetővé teszi mindenki számára, hogy jobban felkészüljön a munkaerőpiaci igények változásaira, jobban alkalmazkodjon azokhoz és sikeresen kezelje a pályamódosításokat, ezáltal erősítve a gazdaság megrázkódtatásokkal szembeni ellenálló képességét.
            A tagállamoknak elő kell segíteniük, hogy az oktatásban – és ezzel összefüggésben a kisgyermekkori nevelés területén – mindenki számára megvalósuljon az esélyegyenlőség. Általánosságban emelniük kell az oktatás szintjét, különösen a legkevésbé képzettek és a hátrányos helyzetű tanulók körében. Biztosítaniuk kell a megfelelő színvonalú tanulási eredményeket, meg kell erősíteniük az alapkészségeket, csökkenteniük kell az iskolát korán elhagyó fiatalok számát, valamint fokozniuk kell a felnőtteknek a továbbképzésben való részvételét. A tagállamoknak szakoktatási és szakképzési rendszereikben meg kell erősíteniük a munkaalapú tanulást, többek között színvonalas és eredményes tanulószerződéses gyakorlati képzések által, fokozniuk kell a felsőoktatás munkaerőpiaci relevanciáját, javítaniuk kell a készségek nyomon követését és előrejelzését, láthatóbbá és összehasonlíthatóbbá kell tenniük a készségeket, valamint növelniük kell a formális oktatás és képzés keretein kívül megszerzett készségek és kompetenciák elismerésének és érvényesítésének lehetőségeit. Fejleszteniük és növelniük kell a rugalmas szakmai továbbképzések kínálatát és kihasználtságát. A tagállamoknak támogatniuk kell az alacsony képzettségű felnőtteket is hosszú távú foglalkoztathatóságuk fenntartásában vagy fejlesztésében azáltal, hogy javítják a minőségi tanulási lehetőségekhez való hozzáférést és azok kihasználtságát a kompetenciafejlesztési pályák kialakítása révén, beleértve a készségek felmérését, a munkaerőpiaci lehetőségekhez igazított oktatási és képzési kínálatot, valamint a megszerzett készségek érvényesítését és elismerését.
            Kezelni kell a munkanélküliség és az inaktivitás problémáját, többek között az álláskereséshez, a képzéshez és az átképzéshez nyújtott támogatáson alapuló tényleges, megfelelő időben történő, összehangolt és testre szabott segítségnyújtás révén. A tartós és a strukturális munkanélküliség jelentős csökkentése és megelőzése érdekében olyan átfogó stratégiákat kell követni, amelyek magukban foglalják a legkésőbb a munkanélkülivé válástól számított 18. hónap végén elvégzett mélyreható egyedi értékelést is. Továbbra is foglalkozni kell az ifjúsági munkanélküliség és a foglalkoztatásban, oktatásban vagy képzésben részt nem vevő fiatalok (NEET-fiatalok) problémájával, mégpedig a korai iskolaelhagyás megelőzése és az iskolából vagy képzésből a munkába való átmenet strukturális javítása révén, többek között az ifjúsági garancia (1) teljeskörű végrehajtása segítségével.
            A tagállamoknak törekedniük kell arra, hogy egyrészt felszámolják a munkaerőpiaci részvétel előtt álló akadályokat és visszatartó tényezőket, másrészt ösztönözzék a munkaerőpiacra való belépést, mindenekelőtt a munkaerőpiacról leginkább kiszorult személyek vonatkozásában. A tagállamoknak támogatniuk kell a fogyatékossággal élő személyek igényeihez igazodó munkahelyi környezet kialakítását, többek között célzott pénzügyi támogatással és olyan szolgáltatások biztosításával, amelyek lehetővé teszik számukra a munkaerőpiacon és a társadalomban való részvételt.
            A tagállamoknak biztosítaniuk kell a nemek közötti egyenlőséget és a nők munkaerőpiaci részvételének fokozását, többek között az esélyegyenlőség és egyenlő szakmai előmeneteli lehetőségek biztosításával, valamint a részvételt akadályozó tényezők megszüntetésével. A nemek közötti bérkülönbségeket fel kell számolni, és ehhez többek között egyenlő vagy egyenlő értékű munkáért egyenlő díjazást kell biztosítani. Mind a nők, mind pedig a férfiak számára meg kell könnyíteni a munka, a családi élet és a magánélet összeegyeztetését, különösen a tartós ápolás-gondozáshoz és a megfizethető, színvonalas kisgyermekkori nevelési és gondozási szolgáltatásokhoz való hozzáférés biztosítása révén. A tagállamoknak gondoskodniuk kell róla, hogy megfelelő családi szabadság és rugalmas munkafeltételek álljanak a szülők és az ápolási és gondozási feladatokat ellátó más személyek rendelkezésére a munka, a családi élet és a magánélet közötti egyensúly megteremtése érdekében, valamint elő kell segíteniük, hogy ezeknek a jogosultságoknak az igénybevétele terén egyensúly legyen a nők és a férfiak között.
            7. iránymutatás: A munkaerőpiacok működésének és a szociális párbeszéd hatékonyságának a javítása
            Annak érdekben, hogy a dinamikus és termelékeny munkaerőt, a munkavégzés új formáit és az új üzleti modelleket a tagállamok ki tudják használni, együtt kell működniük a szociális partnerekkel a rugalmasság és a biztonság elvének területein, egyensúlyt teremtve a jogok és a kötelezettségek között. Csökkenteniük kell és meg kell akadályozniuk a munkaerőpiaci szegmentációt, küzdeniük kell a be nem jelentett munkavégzés ellen, és elő kell segíteniük a határozatlan időre szóló foglalkoztatási formákra való áttérést. A foglalkoztatás védelmére vonatkozó szabályoknak, a munkajognak és az intézményeknek együttesen egyrészt megfelelő környezetet kell biztosítaniuk a munkaerő-felvételhez, másrészt gondoskodniuk kell arról, hogy a munkaadók kellő rugalmassággal, a munkavállalók megfelelő biztonságát, valamint egészséges, biztonságos és megfelelően kialakított munkakörnyezetét megőrizve gyorsan alkalmazkodni tudjanak a gazdasági környezetben bekövetkező változásokhoz. Meg kell akadályozni a bizonytalan munkakörülményekhez vezető munkaviszonyokat, többek között az atipikus szerződésekkel való visszaélés elleni küzdelem révén. A munkaviszony jogellenes megszüntetése esetén biztosítani kell a tényleges és pártatlan vitarendezés lehetőségét, valamint a jogorvoslathoz való jogot, ideértve a megfelelő kártérítést is.
            A szakpolitikáknak a munkaerőpiaci részvételnek, valamint a kereslet és kínálat összehangolásának a fokozására, a pályamódosítások megkönnyítésére és mindezek támogatására kell irányulniuk. A tagállamoknak a munkaerőpiaci részvételre képes személyeket – munkaerőpiaci részvételük érdekében – hatékonyan aktiválják azokat, akikben megvan a potenciál, hogy belépjenek a munkaerőpiacra, illetve felruházzák őket az ehhez szükséges képességekkel. A tagállamoknak meg kell erősíteniük az aktív munkaerőpiaci politikák hatékonyságát azáltal, hogy fokozzák azok célzott alkalmazását, az azokra vonatkozó tájékoztatást, azok hatókörét, és jobban összekapcsolják azokat a munkanélkülieknek az álláskeresés időszakában jogaik és kötelezettségeik alapján nyújtott jövedelemtámogatással. A tagállamoknak törekedniük kell arra, hogy hatékonyabb és eredményesebb állami foglalkoztatási szolgálatok jöjjenek létre az álláskeresőknek megfelelő időben kínált, személyre szabott segítségnyújtás, a munkaerőpiaci kereslet támogatása és a teljesítményalapú irányítás végrehajtása révén.
            A tagállamoknak megfelelő, észszerű időtartamra szóló álláskeresési ellátást kell biztosítaniuk a munkanélküliek számára az általuk befizetett járulékokkal arányos mértékben és a nemzeti támogathatósági szabályokkal összhangban. Az ilyen ellátás nem tarthatja vissza a foglalkoztatásba való gyors visszatérést és aktív munkaerőpiaci intézkedésekkel kell együtt járnia.
            Támogatni kell a tanulók és a munkavállalók mobilitását a foglalkoztathatósághoz szükséges készségek szintjének növelése és az európai munkaerőpiac teljes potenciáljának kiaknázása érdekében. Meg kell szüntetni azokat az akadályokat, amelyek az oktatás és képzés, a foglalkoztatói nyugdíjak és az egyéni nyugdíjak, valamint a képesítések elismerése terén a mobilitás útjában állnak. A tagállamoknak intézkedéseket kell hozniuk annak biztosítása érdekében, hogy a közigazgatási eljárások ne akadályozzák szükségtelenül a más tagállamokból származó munkavállalók foglalkoztatását. A tagállamoknak továbbá meg kell akadályozniuk a meglévő szabályokkal való visszaéléseket, és orvosolniuk kell az „agyelszívás” egyes régiókat potenciálisan sújtó problémáját.
            A tagállamoknak – a meglévő nemzeti gyakorlatokra építve, valamint a hatékonyabb szociális párbeszéd és a jobb társadalmi-gazdasági eredmények elérése érdekében – biztosítaniuk kell a szociális partnerek kellő időben történő és érdemi részvételét a foglalkoztatási, a szociális és adott esetben a társadalmi reformok és szakpolitikák kialakításában és végrehajtásában, többek között a szociális partnerek kapacitásának növeléséhez nyújtott támogatás révén. A szociális partnereket – autonómiájuk és a kollektív fellépéshez való joguk teljes tiszteletben tartása mellett – arra kell ösztönözni, hogy az őket érintő kérdésekben tárgyalásokat folytassanak és kollektív szerződéseket kössenek.
            Adott esetben – a meglévő nemzeti gyakorlatokra építve – a tagállamoknak figyelembe kell venniük a témában érintett társadalmi szervezetek foglalkoztatási és szociális kérdésekkel kapcsolatos tapasztalatait.
            8. iránymutatás: Mindenki számára biztosítandó esélyegyenlőség előmozdítása, a társadalmi befogadás elősegítése és a szegénység elleni küzdelem
            A tagállamoknak elő kell mozdítaniuk a mindenki számára nyitott, befogadó munkaerőpiacokat azáltal, hogy olyan hatékony intézkedéseket vezetnek be, amelyek a megkülönböztetés valamennyi formája elleni küzdelmet célozzák és az alulreprezentált csoportok számára érvényt szereznek az esélyegyenlőségnek a munkaerőpiacon. Egyenlő bánásmódot kell biztosítaniuk a foglalkoztatás, a szociális védelem, az oktatás és az árukhoz és a szolgáltatásokhoz való hozzáférés tekintetében, a nemtől, faji vagy etnikai származástól, vallástól vagy meggyőződéstől, fogyatékosságtól, kortól vagy szexuális irányultságtól függetlenül.
            A tagállamoknak korszerűsíteniük kell a szociális védelmi rendszereket annak érdekében, hogy hatékony, eredményes, fenntartható és megfelelő szociális védelmet biztosítsanak az egyén életének valamennyi szakaszában, elősegítve a társadalmi befogadást és a felfelé irányuló szociális mobilitást, ösztönözve a munkaerőpiaci részvételt és az egyenlőtlenségek kezelését, többek között az adó- és ellátási rendszereik kialakítása révén. Az általános megközelítések szelektív módszerekkel való kiegészítése növelni fogja a szociális védelmi rendszerek hatékonyságát. A szociális védelmi rendszerek korszerűsítése várhatóan megkönnyíti a hozzáférést, valamint fokozottabb fenntarthatóságot, továbbá a megfelelőség és a minőség javulását fogja eredményezni.
            A tagállamoknak az aktív befogadás három ágának – a megfelelő jövedelemtámogatásnak, a befogadó munkaerőpiacoknak és a minőségi szolgáltatásokhoz való hozzáférésnek – a kombinációjával az egyéni szükségleteknek megfelelő megelőző és integrált stratégiákat kell kidolgozniuk és végrehajtaniuk. A szociális védelmi rendszereknek biztosítaniuk kell a megfelelő minimumjövedelmet mindazok számára, akik nem rendelkeznek elegendő forrással, és az embereknek a munkaerőpiacon és a társadalomban való aktív részvételre történő ösztönzése révén elő kell mozdítaniuk a társadalmi befogadást.
            A megfizethető, hozzáférhető és minőségi szolgáltatások – így a kisgyermekkori nevelés és gondozás, az iskolán kívüli gondozás, az oktatás, a képzés, a lakhatás, az egészségügyi szolgáltatások és a tartós ápolás-gondozás – rendelkezésre állása elengedhetetlen az esélyegyenlőség biztosításához, többek között a nők, a gyermekek és a fiatalok számára is. Különös figyelmet kell fordítani a szegénység és a társadalmi kirekesztés elleni küzdelemre, és ennek keretében többek között csökkenteni kell a dolgozói és a gyermekszegénységet. A tagállamoknak gondoskodniuk kell róla, hogy mindenki hozzáférhessen az alapvető szolgáltatásokhoz. A tagállamoknak megfelelő szociális bérlakáshoz jutást vagy lakhatási támogatást kell biztosítaniuk a rászorulók és a kiszolgáltatott helyzetben levő személyek részére. A hajléktalanság kérdésével külön foglalkozni kell. Figyelembe kell venni a fogyatékossággal élő személyek sajátos szükségleteit.
            A tagállamoknak – a fenntarthatóság hosszú távú megőrzése mellett – biztosítaniuk kell a minőségi és megfizethető megelőző és gyógyító egészségügyi ellátáshoz és a tartós ápolás-gondozáshoz való időben történő hozzáférést.
            A növekvő élettartam és a demográfiai változások összefüggésében a tagállamoknak biztosítaniuk kell a munkavállalók és az önálló vállalkozók számára a nyugdíjrendszerek megfelelőségét és fenntarthatóságát, egyenlő esélyeket biztosítva a nőknek és a férfiaknak a nyugdíjjogosultság megszerzéséhez, többek között a megfelelő jövedelmet biztosító kiegészítő rendszerek révén. A nyugdíjreformokat a munkával töltött életszakaszt meghosszabbító intézkedésekkel – például a tényleges nyugdíjkorhatár felemelésével – kell alátámasztani, és azokat a tevékeny időskorra vonatkozó stratégiák keretébe kell foglalni. A tagállamoknak konstruktív párbeszédet kell kialakítaniuk a témában érintett érdekeltekkel, és lehetővé kell tenniük a reformok megfelelő fokozatos bevezetését.

               (1)  HL C 120., 2013.4.26., 1. o.


title: A Tanács határozata (2018. szeptember 4.) Az Európai Unió 2019-es pénzügyi évre vonatkozó általános költségvetés-tervezetéről szóló tanácsi álláspont elfogadásáról

text:
                  6.9.2018

                  HU

                  Az Európai Unió Hivatalos Lapja

                  C 314/4

         A TANÁCS HATÁROZATA
         (2018. szeptember 4.)
         Az Európai Unió 2019-es pénzügyi évre vonatkozó általános költségvetés-tervezetéről szóló tanácsi álláspont elfogadásáról
         (2018/C 314/05)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak – az Európai Atomenergia-közösséget létrehozó szerződéssel és különösen annak 106a. cikkével együtt értelmezett – 314. cikke (3) bekezdésére,
         mivel:

                     (1)

                     A Bizottság 2018. június 21-én benyújtotta az Európai Unió 2019-es pénzügyi évre vonatkozó általános költségvetés-tervezetét tartalmazó javaslatot (1).

                     (2)

                     A Tanács megvizsgálta a Bizottság javaslatát egy olyan álláspont kialakítása céljából, amely a bevételi oldal tekintetében összhangban van az Európai Unió saját forrásainak rendszeréről szóló, 2014. május 26-i 2014/335/EU, Euratom tanácsi határozattal (2), a kiadási oldal tekintetében pedig a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelettel (3),

               A KÖVETKEZŐKÉPPEN HATÁROZOTT:

            Egyetlen cikk
            A Tanács 2018. szeptember 4-én elfogadta az Európai Unió 2019-es pénzügyi évre vonatkozó általános költségvetés-tervezetéről szóló tanácsi álláspontot.
            A teljes szöveg megtekinthető és letölthető a Tanács honlapján: http://www.consilium.europa.eu/

            Kelt Brüsszelben, 2018. szeptember 4-én.

                  a Tanács részéről

                  az elnök

               G. BLÜMEL

            (1)  COM(2018) 600 final.

            (2)  HL L 168., 2014.6.7., 105. o.

            (3)  HL L 347., 2013.12.20., 884. o.


title: A Tanács (EU) 2018/1474 határozata (2018. szeptember 28.) a Régiók Bizottságának az Osztrák Köztársaság által javasolt két tagja és négy póttagja kinevezéséről

text:
                  3.10.2018

                  HU

                  Az Európai Unió Hivatalos Lapja

                  L 247/7

         A TANÁCS (EU) 2018/1474 HATÁROZATA
         (2018. szeptember 28.)
         a Régiók Bizottságának az Osztrák Köztársaság által javasolt két tagja és négy póttagja kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 305. cikkére,
         tekintettel az osztrák kormány javaslatára,
         mivel:

                     (1)

                     A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

                     (2)

                     Michael HÄUPL és Herwig VAN STAA hivatali idejének lejártát követően a Régiók Bizottsága két tagjának helye megüresedett.

                     (3)

                     Renate BRAUNER, Brigitta PALLAUF és Barbara SCHWARZ hivatali idejének lejártát követően a Régiók Bizottsága három póttagjának helye megüresedett.

                     (4)

                     Günther PLATTER-nek a Régiók Bizottsága tagjává történő kinevezését követően egy póttag helye megüresedett,

               ELFOGADTA EZT A HATÁROZATOT:

            1. cikk
            A Tanács a hivatali idő hátralévő részére, azaz 2020. január 25-ig, a Régiók Bizottságába a következő személyeket nevezi ki:

                        a)

                        tagként:

                                    —

                                    Günther PLATTER, Landeshauptmann von Tirol,

                                    —

                                    Michael LUDWIG, Landeshauptmann/Bürgermeister von Wien;

                        b)

                        póttagként:

                                    —

                                    Sonja LEDL-ROSSMANN, Präsidentin des Landtags von Tirol,

                                    —

                                    Peter HANKE, Stadtrat für Finanzen und Budget der Stadt Wien,

                                    —

                                    Brigitta PALLAUF, Präsidentin des Landtags von Salzburg,

                                    —

                                    Martin EICHTINGER, Landesrat für Wohnen, Arbeitsmarkt und Internationale Beziehungen von Niederösterreich.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. szeptember 28-án.

                  a Tanács részéről

                  az elnök

               M. SCHRAMBÖCK

            (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

            (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

            (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: Az Európai Parlament és a Tanács (EU) 2018/1505 határozata (2018. szeptember 12.) a Bulgáriának, Görögországnak, Litvániának és Lengyelországnak szóló segítségnyújtás céljából az Európai Unió Szolidaritási Alapjának igénybevételéről

text:
                  15.10.2018

                  HU

                  Az Európai Unió Hivatalos Lapja

                  L 258/3

         AZ EURÓPAI PARLAMENT ÉS A TANÁCS (EU) 2018/1505 HATÁROZATA
         (2018. szeptember 12.)
         a Bulgáriának, Görögországnak, Litvániának és Lengyelországnak szóló segítségnyújtás céljából az Európai Unió Szolidaritási Alapjának igénybevételéről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
         tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. pontjára,
         tekintettel az Európai Bizottság javaslatára,
         mivel:

                     (1)

                     Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a vészhelyzetekre reagálni és kifejezni szolidaritását a katasztrófa sújtotta régiók lakosságával.

                     (2)

                     Az alap éves maximális összege (2011-es árakon számítva) az 1311/2013/EU, Euratom tanácsi rendelet (3) 10. cikkében meghatározottaknak megfelelően 500 000 000 EUR.

                     (3)

                     Bulgária a 2017. október 25-i és 26-i intenzív esőzések és heves viharok által okozott árvizet követően 2018. január 11-én kérelmet nyújtott be az alap igénybevételére.

                     (4)

                     Görögország az Égei-tenger déli térségét és Kósz szigetét 2017. július 20-án ért földrengés miatt 2017. október 11-én kérelmet nyújtott be az alap igénybevételére.

                     (5)

                     Litvánia a 2017. nyári és őszi folyamatos esőzések által okozott árvíz miatt 2017. december 22-én kérelmet nyújtott be az alap igénybevételére.

                     (6)

                     Lengyelország a 2017. augusztus 9–12. közötti rendkívül heves viharok és heves esőzések miatt 2017. október 25-én kérelmet nyújtott be az alap igénybevételére.

                     (7)

                     A Bulgária, Görögország, Litvánia és Lengyelország által benyújtott kérelmek eleget tesznek az alapból származó pénzügyi hozzájárulás meghatározására vonatkozóan a 2012/2002/EK rendelet 4. cikkében megállapított követelményeknek.

                     (8)

                     Az alapot tehát a Bulgária, Görögország, Litvánia és Lengyelország részére nyújtandó pénzügyi hozzájárulás érdekében igénybe kell venni.

                     (9)

                     Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

               ELFOGADTA EZT A HATÁROZATOT:

            1. cikk
            Az Európai Unió 2018-as pénzügyi évre vonatkozó általános költségvetésének keretein belül az Európai Unió Szolidaritási Alapjából Bulgária részére 2 258 225 EUR, Görögország részére 2 535 796 EUR, Litvánia részére 16 918 941 EUR és Lengyelország részére 12 279 244 EUR összeg igénybevételére kerül sor kötelezettségvállalási és kifizetési előirányzatok formájában.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2018. szeptember 12-től kell alkalmazni.

            Kelt Strasbourgban, 2018. szeptember 12-én.

                  az Európai Parlament részéről

                  az elnök

               A. TAJANI

                  a Tanács részéről

                  az elnök

               K. EDTSTADLER

            (1)  HL L 311., 2002.11.14., 3. o.

            (2)  HL C 373., 2013.12.20., 1. o.

            (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Tanács (EU) 2018/1528 határozata (2018. október 11.) az erdészeti jogszabályok végrehajtásáról, az erdészeti irányításról és az erdészeti termékek kereskedelméről az Európai Unió és a Vietnami Szocialista Köztársaság között létrejött önkéntes partnerségi megállapodásnak az Európai Unió nevében történő aláírásáról

text:
                  15.10.2018

                  HU

                  Az Európai Unió Hivatalos Lapja

                  L 257/1

         A TANÁCS (EU) 2018/1528 HATÁROZATA
         (2018. október 11.)
         az erdészeti jogszabályok végrehajtásáról, az erdészeti irányításról és az erdészeti termékek kereskedelméről az Európai Unió és a Vietnami Szocialista Köztársaság között létrejött önkéntes partnerségi megállapodásnak az Európai Unió nevében történő aláírásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére, összefüggésben 218. cikkének (5) bekezdésével,
         tekintettel az Európai Bizottság javaslatára,
         mivel:

                     (1)

                     2003 májusában a Bizottság elfogadta az Európai Parlamentnek és a Tanácsnak címzett, „Az erdészeti jogszabályok végrehajtása, az erdészeti irányítás és az erdészeti termékek kereskedelme (FLEGT) – Javaslat uniós cselekvési tervre” című közleményt, amely az illegális fakitermelés elleni fellépést célzó intézkedéseket sürgetett a fakitermelő országokkal kialakítandó önkéntes partnerségi megállapodások útján (a továbbiakban: az uniós cselekvési terv). A Tanács az uniós cselekvési tervről 2003 októberében fogadta el következtetéseit (1), 2005. július 7-én pedig az Európai Parlament állásfoglalást (2) fogadott el a témában.

                     (2)

                     2005. december 5-én a Tanács felhatalmazta a Bizottságot, hogy partnerségi megállapodásra irányuló tárgyalásokat kezdjen a fakitermelő országokkal az uniós cselekvési terv végrehajtása érdekében.

                     (3)

                     2005. december 20-án a Tanács elfogadta a 2173/2005/EK rendeletet (3), amely FLEGT engedélyezési rendszert hozott létre az Unióba irányuló faanyag-behozatal tekintetében azon országok vonatkozásában, amelyekkel az Unió önkéntes partnerségi megállapodást kötött.

                     (4)

                     Az erdészeti jogszabályok végrehajtásáról, az erdészeti irányításról és az erdészeti termékek kereskedelméről az Európai Unió és a Vietnami Szocialista Köztársaság között létrejött önkéntes partnerségi megállapodás (a továbbiakban: a megállapodás) megkötésével kapcsolatban a Vietnami Szocialista Köztársasággal folytatott tárgyalások 2017. május 11-én a megállapodás parafálásával sikeresen lezárultak.

                     (5)

                     A megállapodást alá kell írni,

               ELFOGADTA EZT A HATÁROZATOT:

            1. cikk
            A Tanács az felhatalmazza az erdészeti jogszabályok végrehajtásáról, az erdészeti irányításról és az erdészeti termékek kereskedelméről az Európai Unió és a Vietnami Szocialista Köztársaság között létrejött önkéntes partnerségi megállapodásnak az Unió nevében történő aláírását, feltételezve a megállapodás megkötését (4).

            2. cikk
            A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.

            3. cikk
            Ez a határozat az elfogadásának napján lép hatályba.

            Kelt Luxembourgban, 2018. október 11-én.

                  a Tanács részéről

                  az elnök

               J. MOSER

            (1)  HL C 268., 2003.11.7., 1. o.

            (2)  HL C 157. E, 2006.7.6., 482. o.

            (3)  A Tanács 2173/2005/EK rendelete (2005. december 20.) az Európai Közösségbe irányuló faanyag-behozatal FLEGT engedélyezési rendszerének létrehozásáról (HL L 347., 2005.12.30., 1. o.).

            (4)  A megállapodás szövegét a megkötéséről szóló határozattal együtt hirdetik ki.